
Tisztelt Közgyûlés!








Az önkormányzati biztos kirendelésének és tevékenységének rendjérõl szóló 11/2000. (III. 30.) Fõv. Kgy. rendelet elõírásainak megfelelõen a Fõvárosi Önkormányzat kórházai beküldték 2001. november 30-i fordulónappal a tartozásállományukról szóló kimutatást. A Nyírõ Gyula és a Jahn Ferenc Dél-pesti Kórház jelentésében 60 napon túli tartozásról adott számot. Ezzel elérte a  helyi önkormányzatok adósságrendezési eljárásáról szóló 1996. évi XXV. tv. 4. § (2) bekezdés b) pontjában megjelölt idõhatárt. 





Ilyen esetben a törvény 5. §-ának (1) bekezdése szerint  a fõpolgármesternek haladéktalanul értesítenie kell a Pénzügyi Bizottságot, illetve a Fõvárosi Közgyûlést, amely a fizetési kötelezettségek rendezésére határozatot hoz. 





 A Nyírõ Gyula Kórház 12 millió forint  60 napon túli tartozást jelentett, melynek kialakulását azzal magyarázza, hogy 2001. november hónapban a szokásosnál lényegesen kevesebb finanszírozást kapott. Ennek oka, hogy novemberben az augusztusi teljesítmény alapján állapítják meg a támogatást és 2001. augusztus 1-tõl 26-ig az I. Belosztály 40 ágya festési munkák miatt nem mûködött. 





A kórházba új fõigazgató kinevezésére került sor 2001. december 01-tõl és a  gazdasági igazgató váltása is folyamatban van. 





A kórház a 60 napon túli tartozását a 2001. decemberi OEP támogatásából képes kiegyenlíteni. Szükséges azonban a kórház fõigazgatójától Intézkedési Tervet kérni,  amelyben részletesen kimunkálja a további eladósodás elkerülésére szükséges teendõket. 





A Jahn Ferenc Dél-pesti Kórház lejárt határidejû tartozás állománya 2001. évben folyamatosan nõtt (melléklet). A kórház jelentése szerint a fordulónapi összes - 400 


millió forintot meghaladó -  tartozások adatai pontosak, a lejárt határidejûek azonban az átütemezések miatt a havi jelentésekben alacsonyabb összegben jelentek meg. Az átütemezésekrõl szóló írásbeli megállapodások azonban hiányosak, ezért vitathatók. 

A kórházban az ez év  novemberi és a várható  decemberi finanszírozás az eddigi elégtelen szintû bevételekhez képest is jelentõs elmaradást mutat. Ennek következtében már nincs lehetõség további átütemezési megállapodások megkötésére. Ezért az intézmény a 2001. novemberi tartozásállományról szóló jelentést a számlákon szereplõ eredeti fizetési határidõknek megfelelõen készítette el és így alakult ki 195,8 millió forint 60 napon túli adósság, ami a 88,6 millió forint 30-60 napi tartozással együtt  eléri a 284,4 millió forint 30 napon túli tartozást.





Ez az összeg  kimeríti a 11/2000. (III. 30.) Fõv. Kgy. rendelet  1. § (1) bekezdés b) pontjában foglalt elõírást, mely szerint önkormányzati biztost kell kirendelni "az OEP által finanszírozott költségvetési szervhez, ha a 30 napon túli tartozásállományának mértéke eléri éves eredeti elõirányzatának 10 %-át, vagy a 100 millió forintot és e tartozását egy hónap alatt nem képes 30 nap alá szorítani". 





A kórház szerint a 2001. november végi állapothoz képest a december hó végi tartozás  valamivel kedvezõbb képet fog mutatni. A  2001. decemberi ellátmányt ugyanis  a tartozások csökkentésére tudják fordítani, mert a bérfizetési kötelezettség teljesítésére a december végén esedékes gazdálkodási elõleg nyújt fedezetet.





A kórház úgy számol,  hogy 2002. január végére eltûnik, vagy minimálisra csökken a 60 napon túli tartozás. Ez azonban csak idõleges és viszonylagos egyensúly elérését jelenti, mert a gazdálkodási elõleg visszavonásával ismét felhalmozódnak a tartozások.





A kórház fõigazgatója 2001. november 1-tõl felmentését tölti, az állás meghirdetésre került. Jelenleg az orvosigazgató látja el az elsõ számú vezetõi teendõket. A kórház orvosigazgatója készített 2001. novemberben egy Intézkedési Tervet, ez azonban nem alkalmas az intézmény romló pénzügyi helyzetének megállítására. Figyelembe véve ezt a helyzetet, továbbá azt, hogy az új fõigazgató kinevezése még hónapokig elhúzódhat, szükséges haladéktalanul önkormányzati biztost kinevezni és megbízni a kórház pénzügyi stabilizációját biztosító  Intézkedési Terv elkészítésével, melyben megfogalmazásra kerülnek a bevételek növelésének és a kiadások relatív csökkentésének konkrét teendõi. 


A kórház pénzügyi helyzetének tendenciái arra mutatnak, hogy ezzel az intézkedéssel nem szabad megvárni a fõigazgató kinevezését. 





Addig is  fel kell hívni az intézményt arra, hogy a kötelezõ bérfizetésen túlmenõen a bevételeit  kizárólag a 60 napon  túli tartozásai kiegyenlítésére fordítsa.








Mindezek alapján javasolom, hogy a Közgyûlés a következõ határozati javaslatokat tárgyalja meg és fogadja el. 

H A T Á R O Z A T I   J A V A S L A T











A Fõvárosi Közgyûlés úgy dönt, hogy





1) Az elõterjesztés alapján megállapítja, hogy a Nyírõ Gyula Kórház, illetve a Jahn Ferenc Dél-pesti Kórház a 2001. november 30-án fennálló 60 napon túli, illetve 30-60 nap közötti tartozásállományából 2002. január 31-ig 60 napon túlivá váló tartozásállományt saját hatáskörében rendezni tudja az OEP-tõl 2001. decemberben érkezõ mûködési célú átvett pénzeszközbõl, illetve az OEP-tõl 2001. december végén érkezõ gazdálkodási elõlegbõl, ezért átmenetileg nem tartja szükségesnek önkormányzati támogatás biztosítását a kórházak részére. 





2) Felkéri  a Nyírõ Gyula Kórház fõigazgatóját: 


a.)  a 60 napon túli tartozásállomány intézményi saját hatáskörben történõ rendezéséhez szükséges intézkedések megtételére.


Határidõ: azonnal


b.) a kórház gazdasági stabilizációját biztosító Intézkedési Terv elkészítésére.


Határidõ: 2002. február 15. 





3) Felkéri a  Jahn Ferenc Dél-pesti Kórházhoz kijelölt önkormányzati biztost:


a.) a 60 napon túli tartozásállomány intézményi saját hatáskörben történõ rendezéséhez szükséges intézkedések megtételére,


Határidõ: azonnal


b.) a kórház mûködõképességét, pénzügyi-gazdasági stabilitását biztosító  Intézkedési Terv elkészítésére.


 Határidõ: 2002. február 15.





4) Felkéri a fõpolgármestert, hogy a Nyírõ Gyula és a Jahn Ferenc Dél-pesti  Kórház pénzügyi stabilizációját biztosító Intézkedési Tervét terjessze a Közgyûlés elé.


Határidõ: 2002. március hónapi  Közgyûlés


Felelõs: Dr. Demszky Gábor





A határozati javaslatok elfogadásához egyszerû szótöbbség szükséges.





Budapest, 2001. december 17.











                                                                                  Dr. SZOLNOKI ANDREA


Láttam:











Dr. TIBA ZSOLT


    fõjegyzõ


